Γερουσία (1829)

Γερουσία ονομάστηκε το σώμα που συστάθηκε το 1829 από τη Δ' Εθνοσυνέλευση Άργους σε αντικατάσταση του συμβουλευτικού σώματος του Πανελληνίου που είχε ιδρυθεί με την άφιξη του Καποδίστρια το προηγούμενο έτος, 1828.

Η Γερουσία είχε 27 γερουσιαστές. Η Δ' Εθνοσυνέλευση Άργους είχε αποφασίσει ότι τους 21 από αυτούς θα επέλεγε ο Κυβερνήτης από τριπλάσιο αριθμό υποψηφίων που θα του υποδείκνυε η Συνέλευση, ενώ τους υπόλοιπους έξι θα τους όριζε μόνος του. Ο ρόλος της Γερουσίας ήταν η γνωμοδότηση για όλα τα μη διοικητικής φύσεως ψηφίσματαΕθνοσυνέλευση Δ΄ (Άργος, 11 Ιουλίου – 6 Αυγούστου 1829), Αργολική Αρχειακή Βιβλιοθήκη Ιστορίας Και Πολιτισμού. Είχε αναλάβει να καταρτίσει μαζί με την κυβέρνηση σύνταγμα, το οποίο θα υποβαλλόταν από το υπουργικό συμβούλιο σε αυτήν για έγκριση.

Πρόεδρος της Γερουσίας είχε εκλεγεί ο Γεώργιος ΣισίνηςΓεώργιος Σισίνης Σημαντικές - Ιστορικές Προσωπικότητες, Νομαρχία Ηλείας.

Όταν δολοφονήθηκε ο κυβερνήτης της Ελλάδος Ιωάννης Καποδίστριας το 1831, η Γερουσία έδωσε την εξουσία στην τριμελή Διοικητική επιτροπή στις 20 Δεκεμβρίου 1831 με πρόεδρο τον αδελφό του Καποδίστρια, Αυγουστίνο και μέλη τους Θεόδωρο Κολοκοτρώνη και Ιωάννη Κωλέττη με μικρή διάρκεια ζωής (Φεβρουάριο-Μάρτιο 1832). Όταν ο Αυγουστίνος έφυγε το Μάρτιο του 1832, η Κυβερνητική αυτή επιτροπή διαλύθηκε.

Στις 28 Μαρτίου 1832 ανέλαβε νέα πενταμελή επιτροπή με μέλη τους Κουντουριώτη, Υψηλάντη, Ζαΐμη, Μπότσαρη και Τρικούπη.

Στις 27 Ιουλίου 1832 η Ε' Εθνοσυνέλευση καταργεί τη Γερουσία, πράξη που δεν αναγνώρισε η Γερουσία.

Στις 21 Σεπτεμβρίου 1832 η γερουσία ορίζει νέα τριμελή διοικητική επιτροπή για να καλύψει το κενό εξουσίας.

Η Γερουσία καταργήθηκε τον Ιανουάριο του 1833 με την άφιξη του Όθωνα.

Μέλη της Γερουσίας
Ακολουθεί κατάλογος με ορισμένα μέλη της Γερουσίας
Γεώργιος Σισίνης (πρόεδρος)
Δημήτρης Πλαπούτας
Ανδρέας Καλαμογδάρτης
Ανδρέας Μιαούλης
Γεώργιος Δουζίνας
Ανδρέας Ζαΐμης
Ιωάννης Περούκας
Τάτσης ΜαγγίναςΛΟΓΟΣ ΕΠΙΚΗΔΕΙΟΣ ΕΙΣ ΤΑΤΣΗΝ ΜΑΓΓΙΝΑΝ Εκφωνηθείς εν τω ιερώ ναώ της Μητροπόλεως την 18 Νοεμβρίου 1880  Νικόλαος Σαρίπολος
Γεώργιος Μ. Αντωνόπουλος *Αργολική αρχειακή βιβλιοθήκη ιστορίας και πολιτισμού Αδελφοί Αντωνόπουλοι
Γεώργιος Μαυρομμάτης Κώστα Τριανταφύλλου, Ιστορικό λεξικό των Πατρών, εκ του τυπογραφείου Πέτρου Χρ. Κούλη, Πάτρα 1995

 Δείτε επίσης 
Το 1844 δημιουργήθηκε με βάση το Σύνταγμα του 1844 που παραχωρήθηκε από τον Όθωνα μετά την Επανάσταση της 3ης Σεπτεμβρίου, επόμενο σώμα με το όνομα Γερουσία.

Αναφορές

Κατηγορία:Γερουσία στην Ελλάδα
Κατηγορία:Πολιτειακοί Θεσμοί της Ελληνικής Επανάστασης του 1821
Κατηγορία:Ελληνική Πολιτεία 1828-1832